Predlog za sprejetje predhodne odločbe, ki ga je vložilo Högsta förvaltningsdomstolen (Švedska) 14. oktobra 2024 – Skatteverket/Studieförbundet Vuxenskolan Riksorganisationen
(Zadeva T-558/24, Studieförbundet Vuxenskolan Riksorganisationen)
Jezik postopka: švedščina
Predložitveno sodišče
Högsta förvaltningsdomstolen
Stranki v postopku v glavni stvari
Tožeča stranka in tožena stranka: Skatteverket
Tožena stranka in tožeča stranka: Studieförbundet Vuxenskolan Riksorganisationen
Vprašanji za predhodno odločanje
Ali je mogoče storitve, ki se zagotavljajo članom neodvisne skupine, šteti kot neposredno namenjene za opravljanje dejavnosti v smislu člena 132(1)(f) Direktive o DDV_1 če take storitve niso specifično namenjene dejavnostim v javnem interesu, ki jih izvajajo člani, ampak gre za splošnejše storitve, po katerih povprašujejo tudi podjetja, ki ne izvajajo takih dejavnosti v javnem interesu?
Katera merila je treba upoštevati v okviru presoje, ali je verjetno, da bi oprostitev na podlagi člena 132(1)(f) povzročila izkrivljanje konkurence, kadar se obravnava vprašanje, ali ima neodvisna skupina zagotovila, da bo svoje člane obdržala kot stranke ne glede na to, ali so storitve obdavčene?
____________
1 Direktiva Sveta 2006/112/ES z dne 28. novembra 2006 o skupnem sistemu davka na dodano vrednost (UL 2006, L 347, str. 1).